  Туспуктэм: Григорий Фомин Наталия Сильвестрова 17-тӥ толшоре Удмуртиын пильмо луоз, уйин кӧня ке, интыосын золгес лымыялоз, нуназе кема дыр ӵоже лымы усёз. Пельскоз, сюрес 500 метрозь гинэ адӟиськоз. Со сярысь Россиысь МЧС-лэн элькунъя валтӥсь управлениезлэн пресс-службаез ивортӥз. Тӧл лымшор палась секундскын 15-20 метре пельтоз. Омырын нунал ӵоже -5…-10 градус возиськоз. Сюресъёс вылын йӧвалег, лымы пельтэмъёс, лымы вӧлдэт. Омыр зӥбет луло узвесь юбоя 746 миллиметр луоз, омырлэн мускытлыкез – 75 процент. Тодэ вайытом, Удмуртиын таяз арняе шунытгес, но лымыё куазь возиськоз. Тегъёс: куазь Удмуртия  